Nurridzuan Abu Hassan

Muhammad Nurridzuan Bin Abu Hassan Saari (lahir 20 April 1992) merupakan seorang pemain bola sepak Malaysia yang bermain sebagai pemain tengah untuk PKNS dalam Liga Super Malaysia.

Karier kelab
Nurridzuan memulakan kariernya bersama pasukan belia Perak FA. Pada tahun 2011, dia diserap ke pasukan senior dan membuat 15 penampilan liga. Pada musim 2012, Nurridzuan tidak disenaraikan dalam skuad Liga Super dan hanya bermain untuk skuad Piala Presiden Perak. Sebagai kapten pasukan itu, dia membantu pasukannya memenangi Piala Presiden 2012, menjaringkan 7 gol dalam pertandingan itu termasuk gol kemenangan dalam perlawanan akhir menentang Betaria FC. Dia kemudiannya diserap ke pasukan senior untuk baki kempen bersama-sama 2 pemain lain.

Dia juga beraksi ketika pertandingan Sukan Sukma 2012 di Pahang, dimana pasukannya mendapat pingat perak selepas tewas 3-0 kepada Sabah dalam perlawanan akhir.

Pada bulan November 2012 Nurridzuan telah ditawarkan untuk menyertai pasukan Harimau Muda A, bersama-sama rakan sepasukan Perak, D. Kenny Pallraj bermula musim 2013 dan Perak bersetuju melepaskan kedua-dua pemain kepada Harimau Muda A.

Selepas 2 tahun bersama skuad Harimau Muda, Nurridzuan kembali ke Perak FA.

Rujukan

Pautan luar
Profil di Soccerway

Kelahiran 1992
Orang dari Perak
Pemain bola sepak Malaysia
Pemain Perak FA
Pemain PKNS FC
Pemain tengah (bola sepak)
Orang hidup